พระวรวงศ์เธอ พระองค์เจ้าสุริยนเยี่ยมพยับ

พระวรวงศ์เธอ พระองค์เจ้าสุริยนเยี่ยมพยับ เป็นพระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมสุ่น ปักษีวงศา

พระประวัติ
พระวรวงศ์เธอ พระองค์เจ้าสุริยนเยี่ยมพยับ ประสูติเมื่อวันศุกร์ที่ 14 กันยายน พ.ศ. 2437 ปีมะเมีย พระอิสริยยศเมื่อแรกประสูติเป็นหม่อมเจ้า

ต่อมาทรงเข้าศึกษาในโรงเรียนราชวิทยาลัย เมื่อจบการศึกษาแล้ว กรมพระยาภาณุพันธุวงศ์วรเดชทรงส่งไปศึกษาต่อที่ประเทศสวิตเซอร์แลนด์ ขณะทรงศึกษาต่อที่สวิตเซอร์แลนด์ทรงประชวรด้วยโรคฝีในท้อง สิ้นชีพิตักษัยเมื่อวันที่ 19 กันยายน พ.ศ. 2455 พระชันษา 18 ปี

ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่พระมารดามิได้เป็นเจ้าทุกพระองค์เป็น พระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 หม่อมเจ้าสุริยนเยี่ยมพยับ จึงได้รับการสถาปนาเป็น พระวรวงศ์เธอ พระองค์เจ้าสุริยนเยี่ยมพยับ

 พงศาวลี 

อ้างอิง

 ราชกิจจานุเบกษา. ประวัติหม่อมเจ้าสุริยนเยี่ยมพยับ. เล่ม ๒๙, ตอน ง, วันที่ ๒๖ กรกฎาคม พ.ศ. ๒๔๕๕, หน้า ๒๔๗๑.

หมวดหมู่:พระวรวงศ์เธอ
หมวดหมู่:พระองค์เจ้ายก
หมวดหมู่:ราชสกุลภาณุพันธุ์
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:เสียชีวิตจากวัณโรค
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์